'n Woord is die kleinste selfstandig gebruikte taalelement. In spraak word woorde uit klanke opgebou wat deur die mond uitgespreek word. In die geskrewe taal bestaan woorde uit letters wat betekenis kommunikeer. Byvoorbeeld, 'hallo' is 'n woord.
Elke taal het sy eie woorde. Die betekenis van 'n spesifieke woord kan in 'n verklarende woordeboek nageslaan word. 'n Tweetalige woordeboek kan gebruik word om die ooreenstemmende woord in 'n ander taal na te slaan.
Sekere woorde het meer as een betekenis, so kan die woord "ken" na 'n deel van die gesig verwys, of na die kennis van 'n onderwerp (weet van). Ander woorde klink weer dieselfde, maar word verskillend gespel. As voorbeeld, die woord "vlei" beteken "heuning om mond smeer", terwyl "vly", wat dieselfde klink, "neerlê" beteken.
Na gelang van die grammatikale funksie word die volgende woordsoorte onderskei:
die byvoeglike naamwoord (adjektief)
die bywoord (adverbium)
die lidwoord (artikel)
die telwoord (numerale)
die tussenwerpsel (interjeksie)
die voegwoord (konjunksie)
die voornaamwoord (pronomen)
die voorsetsel (preposisie)
die werkwoord (verbum)
die selfstandige naamwoord (substantief)
Die belangrikste woordvorme binne 'n taal sluit in:
Leenwoorde en swerfwoorde is woorde wat vanuit 'n ander taal ontleen is.